El Cismon el ze na roja che scor infrà el Trentin e el Vèneto e el costituis el afluènt maor del Brenta. El nas arènt al Passo Rolle, par pò scorer te la val de Primier tocar el Feltrin e fenir inte el Brenta a Cismon del Grapa, in provincia de Vicènẑa. La portata del Cismon, tanto varia, no la é tanto manco de cuela del Brenta, del cual el pođerìe eser considerà el ram pì grant. Le acue del Cismon e dei so afluenti le ze doperađe par far ndar do tre ẑentrai elètriche. La part alta del Cismon el é el sol rich trentin che ga acue de prima clas de cualità drìo el indice I.B.E. , bòne par la pesca. El bacino idrografich del Cismon el se estènẑ par 663 km², 445 dei cuai te la Comunità de Primier. I comuni trentini che l'é part del bacino del Cismon-Vanoi i è: Canal San Bovo, Fiera, Imèr, Medan, Siror, Tonadic, Tresacua, Zian de Fiem.